cyanic-selkie/wikianc huggingface dataset:
ועד היוזמה הדרוזי
היסטוריה
ב-1978 הציג דובר הוועד, סמיח אל-קאסם, במסיבת עיתונאים, עצומה עליה חתומים אלפי דרוזים המתנגדים לגיוס חובה. לטענתו גיוס החובה נכפה על העדה בהסכמת מנהיגים שלא נבחרו על ידי כלל הדרוזים.
ב-2001 קיים הוועד כנס בירכא תחת הסיסמה "לא לגיוס חובה לצה"ל". בכנס השתתפו עזמי בשארה ומחמד ברכה.
M42 דאסטר
מיגון
המיגון של הדאסטר קל מאוד, וכולל שריון פלדה קל בעובי 9–25 מ"מ, כך שאף כדורים הנורים ממקלעים כבדים יכולים לחדור שריון זה, ולכלי נשק נגד טנקים לא יהיה קושי להשמיד את הכלי.
שימוש עבר
הייצור התחיל ב-GM's Cleveland Tank Plant. ה-M-42 נכנס לשירות בשנת 1953 והמערכת החדישה החליפה מספר מערכות ישנות. בשנת 1956 ה-M-42 קיבל מספר שיפורים (מנוע חדש, מערכת הילוכים חדשה ועוד), לבסוף זאת הייתה גרסה חדישה יותר, שנקראה M-42A1. בסוף שנת 1959 הייצור הופסק ועד אז יוצרו 3,700 יחידות. בסוף שנות ה-50 של המאה ה-20 צבא ארצות הברית הבין שמערכת מסוג זה (תותחים ולא טילים) אינה מסוגלת להפיל מטוסים שטסים בגובה רב, לכן ארצות הברית פיתחה את MIM-23 הוק.
אחרי מלחמת וייטנאם
כאשר ארצות הברית עזבה את וייטנאם, רוב היחידות אשר היו שם אם לא כול היחידות הושארו שם והARVN (צבא הרפובליקה הווייטנאמית) אימץ אותם והשתמש בהם (מספר יחידות אף פועלות היום בווייטנאם).
ינס אוטו קרג
ינס אוטו קרג (בדנית: Jens Otto Krag; 15 בספטמבר 1914 – 22 ביוני 1978) היה פוליטיקאי דני, שכיהן כראש ממשלת דנמרק בשנים בשנים 1962–1968 ובשנים 1971–1972.
שי צברי
ביוגרפיה
בפברואר 2021 הוציא צברי את השיר "דע" - סינגל ראשון מתוך האלבום השני העתידי שלו. צברי הלחין אותו יחד עם אלון לוטרינגר למילותיו של המשורר אבישי חורי. ביוני יצא הסינגל השני "מכור לאהבה" שאותו כתב יחד עם נעם רותם והלחין במשותף עם איתמר ציגלר. הקליפ לשיר שביים רועי ריק, סומן כאחד הקליפים הטובים לשנת תשפ"א.
בלארוס במשחקים האולימפיים לנוער
אולימפיאדת הנוער לילהאמר (2016)
המשלחת לאולימפיאדת הנוער לילהאמר כללה 16 ספורטאים שהתחרו בשבעה ענפים. המשלחת רשמה הישגים בענף ההחלקה מהירה עם דירוג במקום הרביעי בהתחלה המונית לנערים ובמקום השישי בהתחלה המונית לנערות, ובמקום התשיעי במירוץ ה-1,500 מטר לנערים. בניגוד, לאולימפיאדת הנוער אינסברוק, המשלחת שיפרה את הישגיה בענפים החלקה אמנותית עם סיום במקום השישי בטורניר הריקוד האמנותי, וביאתלון עם דירוג במקום השמיני בתחרות ספרינט נגד השעון לנערים. בענף הגלישת שלג המשלחת דורגה במקום ה-13 בתחרות גלישה בסגנון מדרון לנערות. ספורטאי המשלחת לא הגיעו להישגים בענפים סקי אלפיני, סקי למרחקים ותחרות הכישורים לנערים ולנערות בהוקי קרח.
הלה קליינברגר
העלייה לישראל והשירות בפלמ"ח
היא סיפרה בריאיון לספר "פלמחאיות במלחמת תש״ח" מאת איה סבוראי־גוזס: באתי לארץ, נערה בת שש עשרה, וקיבלו את פני בשאלה: למה הלכתם כצאן לטבח. נפגעתי. בין היתר זו הייתה הסיבה שלי להשתתף בקרבות. להוכיח שאני פייטרית. והייתה לי הדוגמה של הפרטיזניות, שלחמו ויכלו להילחם בנאצים."
אזכורים לפועלה
הֶלָה קליינברגר הייתה אחת משלוש נשות פלמ"ח מחטיבת הראל עליהן נכתב בספרה של צביה כצנלסון בן-צבי "זה חוזר אלי" שראה אור בהוצאת הקיבוץ המאוחד בשנת 1989, והייתה הלוחמת היחידה ביניהן. עדותה היא אחת משש יחידות לימוד בספר "תעודה וזהות: השואה בראי הספרות 1946-1938" בהוצאת המרכז לטכנולוגיה חינוכית במסגרת תוכנית הלימודים בספרות לחטיבת הביניים. ועל בסיסו הוצגה הצגה כחלק מתוכנית הלימודים לבתי הספר.
אלסוויר
היסטוריה
בשנת 2013 רכשה אלסוויר את מנדליי (Mendeley), חברה בריטית המפתחת תוכנה לניהול ושיתוף של עבודות מחקר. מנדלי, הייתה פלטפורמה פתוחה לשיתוף מחקרים. אלסוויר ספגה ביקורת רבה על הרכישה, לאחר שהעבירה את המערכץ למודל של אתר אינטרנט למנויים בתשלום.
מחיר הידע
מחיר הידע (באנגלית: The Cost of Knowledge) הוא שמה של מחאת אקדמאים הקוראת להטיל חרם על ההוצאה. המחאה החלה בבלוג הפרטי של המתמטיקאי הבריטי טימותי גוורס, זוכה מדליית פילדס לשנת 1998.
המחאה הנוכחית מופנית כלפי אלסוויר אך מתייחסת גם לבתי הוצאה נוספים, תוך בדיקה של חלופות לפרסום אקדמי, בין היתר באמצעות גישה פתוחה למאמרים בכתבי עת מקוונים.
רקומי-כנף
הגדול בבני הקבוצה הוא החרק Acanthacorydalis fruhstorferi, מסדרת זבובי דג שמוטת כנפיו מגיע לאורך 21.5 ס"מ. למעשה זהו החרק הארוך ביותר בעולם.
מלך ליום אחד (סרט)
הסרט מביא את סיפורו של יוסף לוי (אותו מגלם גבי עמרני), שוער בבית המלון "בלו ביי" השוכן בגבולה הצפוני של נתניה. יוסף גרוש ואב לבת שמתגוררת בניו יורק, שלי (קרוליין לנגפורד), אותה עזב כשהייתה קטנה, ומאז הוא מתכתב איתה; במכתביו סיפר לה כי הוא איש עסקים מצליח העוסק ביבוא ויצוא סחורות, כדי שתתגאה באביה ולא מספר לה את האמת: שהוא חי בדלות בצריף פשוט בנתניה. כאשר בתו מגיעה לישראל בגיל 21, מוצא עצמו יוסף בתסבוכת. סיבוך נוסף מתרחש כאשר נוצר קשר רומנטי בינה לבין חברו הצעיר והמובטל של יוסף, שמי (חנן גולדבלט).
קארין בריו לארסון
הכרה ציבורית בקארין כאמנית בזכות עצמה
בשנת 1997 הוצגה במוזיאון ויקטוריה ואלברט בלונדון התערוכה "קארל וקארין לארסון, יוצרי הסגנון השוודי" שבה הוכרה קארין כיוצרת שוות זכויות לקארל.
ויסנטה ארנדה
ביוגרפיה
ויסנטה ארנדה נולד בברצלונה שבספרד למשפחה שהגיעה מאראגון כ-20 שנים לפני שנולד. אביו היה צלם ונפטר כאשר ארנדה היה בן שבע בלבד. במהלך מלחמת האזרחים בספרד עזבה המשפחה את העיר, אך חזרה בשנת 1938. בגיל 13 התחיל ארנדה לעבוד במטרה לעזור למשפחה לשרוד כלכלית. בשנת 1952 עזב לוונצואלה, שם עבד במשך שנים מספר, וחזר לספרד בשנת 1959.
ארנדה נפטר ב-26 במאי 2015 במדריד, בגיל 88.
Red (שיר)
רקע
סוויפט פרסמה הצצה ראשונה מתוך השיר במהלך התוכנית "בוקר טוב אמריקה" ב-1 באוקטובר 2012. מבחינה לירית, סוויפט משווה את רגשותיה למושא אהבתה באמצעות צבעים. היא אמרה שהיא כתבה את השיר על "דברים שקשה לשכוח, מכיוון שהרגש לדברים האלה היה כה עז, ועבורי רגש עז הוא הצבע האדום". סוויפט הצהירה שהבחירה לקרוא לאלבום בשם השיר הייתה מכיוון "שנושא השיר מקיף את כל האלבום". בנוסף לכך, אמרה: "לחשוב מה זה אומר עבורי וכל הרגשות השונים שכתובים עליהם באלבום הזה – כולם די קשורים ליחסים סקסיים, משוגעים, מטורפים, אינטנסיביים, רעילים למחצה שחוויתי בשנתיים האחרונות. כל אותם הרגשות – המשתרעים מאהבה עזה, תסכול עז, קנאה, בלבול במוחי, כל הרגשות האלה אדומים. אין שום דבר בין לבין; אין למשל שום דבר בז' באף אחד מהרגשות האלה". חלק מהצבעים המופיעים בו הם: אדום, אפור כהה וכחול.
בהמשך, סוויפט התראיינה לבילבורד, שם הצהירה: "אני חושבת שהסיבה שאמרתי זאת הייתה משום שיצרתי את האלבום בדיוק באותה הצורה בה יצרתי את שאר האלבומים שלי. ידעתי שלא עברתי מאזור הנוחות שלי ושבאותה התקופה כתבתי לבד ועבדתי עם נייתן צ'פמן. השיר היה מעין נקודת מפנה אמיתית באלבום. כשכתבתי אותו המוח שלי התחיל לנדוד לכל המקומות שיכולנו ללכת אליהם. אם הייתי חושבת מחוץ לקופסה מספיק ומצליחה להיכנס לתוך המוח של אנשים שונים, הייתי יכולה ללמוד על מה שהם כן חושבים עליי וגם על מה שאני חושבת עליהם". בשיר "Daylight" שהוציאה כחלק מ-Lover בשנת 2019, היא התייחסה ל-"Red".
הצלחה מסחרית
השיר הצליח להגיע למקום השני במצעד השירים הדיגיטליים כאשר נמכר בלמעלה מ-312 אלף עותקים דיגיטליים והפך לשיר ה-14 שמכר הכי הרבה עותקים בשבוע הבכורה שלו בהיסטוריה. במצעד הבילבורד הוט 100 הגיע למקום השישי ובכך הפך לשיר ה-13 של סוויפט שהצליח להיכנס לעשירייה הפותחת במצעד ולשיר העשירי שלה שעושה את בכורתו במצעד מה שהפך אותה לאמן שהצליח להכניס הכי הרבה שירים לעשירייה הפותחת בשבוע הבכורה שלהם. גם במצעד שירי הקאנטרי השיר זכה להצלחה רבה כאשר הגיע למקום השני במצעד ונחסם על ידי שיר אחר שלה. הוא שהה בסך הכול 42 שבועות במצעד. בנוסף, הוא נכנס למקום השביעי במצעד הקאנטרי איירפליי והפך לשירה ה-18 של סוויפט שעשה זאת.
הופעה
סוויפט ביצעה את השיר במהלך סיבוב ההופעות "The Red Tour" לקידום האלבום ובמספר תאריכים נבחרים בשני סיבובי ההופעות שקיימה אחריו. ב-2019 ביצעה אותי במופע החד-פעמי City of Lover שקיימה בפריז, צרפת.
אנקר יורגנסן
ביוגרפיה
מאחר שיכולותיו למשול בממשלת מיעוט היו מוגבלות, יורגנסן התפטר מראשות הממשלה בספטמבר 1982 והעביר את השלטון לפול שליטר ממפלגת העם השמרנית. ללא בחירות. הוא נשאר בהנהגת המפלגה עד 1987 ובפרלמנט עד 1994.
מייק לי (פוליטיקאי)
ביוגרפיה
לי נשוי לשרון ואב לשלושה. הוא חבר הכנסייה המורמונית. הוא קרוב משפחתו של הסנאטור הדמוקרטי טום יודול.
עד אחד נאמן באיסורין
עד אחד נאמן באיסורין הוא כלל הלכתי, שמשמעותו שאדם אחד נאמן להעיד אם דבר מסוים מותר או אסור, זאת בשונה מדיני ממונות בהם נצרכים שני עדים כדי לקבוע את המציאות. לדוגמה, אם יש חתיכה שיש ספק האם היא חלב האסור באכילה, או שומן המותר, ואדם אחד מעיד שהיא של שומן, אדם זה נאמן על כך ומותר לאכול את החתיכה.
שלמה משה סוזין
ביוגרפיה
בין הרבנים שכיהנו לצדו בבית הדין היו: ר' חזקיה אברהם הכהן, ר' יהודה בן רבי רפאל נבון שהתמנה חמש שנים אחריו לתפקיד הראשון לציון, ר' שמואל הלוי, ר"מ הלוי, ור' ישראל חיים סגרי.
יחסיו עם הקהילה האשכנזית בירושלים
בזמנו חודשה הקהילה האשכנזית בירושלים והרב סוזין שמר על קשר קרוב עם מנהיג הקהילה האשכנזית בירושלים ר' מנחם מנדל משקלוב. היה בין היוזמים והיועצים כיצד לגאול את חצר האשכנזים הקדומה חורבת רבי יהודה החסיד.
צאצאיו
מצאצאיו ידועים בניו רבי יהודה סוזין ורבי חי ידידיה סוזין, ונכדיו אשר גם הם שימשו כשד"רים, ר' יצחק ב"ר חי ידידיה סוזין ורבי משה שלמה סוזין. אחת מבנות נינותיו היא השחקנית בקי סוזין פריישטדט.
איליה בר זאב
אימון אתלטיקה קלה והכשרת מורים ומאמנים
הבולטים בחניכיו בתחילת דרכו היו יובל וישניצר, ששיאיו בריצות 1500 מ ו 5000 מ' שרדו עשרות שנים, אחיו רפי וישניצר, דוד קניג, אביגדור לוונהיים, דב קרמר, דני משרקי ודליה בלומנפלד. בין הבולטים בקרב הדור השני של שיאני ישראל ואלופי ישראל שאומנו על ידי בר זאב, נמנים זהבה שמואלי, שייצגה את ישראל באולימפיאדת לוס אנג'לס 1984, אחותה מזל שלום, יובל רחמילביץ, יחזקאל חליפה, גיא בן אפרים, רני ז'מיאן ואחרים.
קוליברי סגול-צווארון
קוליברי סגול-צווארון (שם מדעי: Myrtis fanny) הוא מין עוף טרופי בן למשפחת הקוליבריים המצוי בטבע ביערות של פרו ואקוודור. זהו מין יחיד בסוגו הקשור טקסונומית למין Calliphlox amethystina.
ציר ההתנגדות
ציר ההתנגדות (בפרסית: محور مقاومت, בערבית: محور المقاومة) היא ברית פוליטית אנטי אמריקנית ואנטי-ציונית בין איראן, ממשלת אסד בסוריה וארגון הטרור הלבנוני, חזבאללה  וכן מספר מיליציות שיעיות (וסוניות במקרים חריגים) בהם החות'ים, אל-חשד א-שעבי, הג'יהאד האסלאמי הפלסטיני, החזית העממית לשחרור פלסטין - המפקדה הכללית, ועוד מספר מיליציות.
פול שליטר
פול הולמסקוב שליטר (בדנית: Poul Holmskov Schlüter; 3 באפריל 1929 – 27 במאי 2021) היה פוליטיקאי דני, שכיהן כראש ממשלת דנמרק בשנים 1982–1993. הוא היה ראש הממשלה הראשון מטעם מפלגת העם השמרנית והשמרן הראשון מאז 1901.
חסיה בורנשטיין בילצקי
פועלה כקשרית
ב-15 באוגוסט 1943 ראתה בילצקי שיירת חיילים אוקראינים אשר מילאה את רחובות העיר והבינה כי חיסול גטו ביאליסטוק קרב. היא נכנסה בחשאי לגטו ובישרה זאת לחבריה למחתרת, אשר סירבו להכיר בדבריה. עוד באותו הלילה, בשעה 3:00 לפנות בוקר נכנסו הכוחות הצבאיים לגטו. הם כיתרו את הגטו בעזרת חיילים רבים וכלי נשק שונים. בילצקי נכנסה לגטו על מנת להילחם בגרמנים יחד עם חברי המחתרת, אך מפקד המרד, מרדכי טננבוים, פקד עליה לשוב לצד הארי כדי שתוכל לספק להם נשק נוסף במקרה הצורך. בילצקי הייתה האחרונה לחמוק מהגטו לפני חיסולו. היא הודיעה על המתרחש לקשריות האחרות בעיר והצטרפה להמון הפולני שצפה בהוצאת היהודים מהגטו. היא ראתה את ניסיון המרד ואת היהודים הממתינים לשילוח, ביניהם היו אמה ואחיותיה. עם ערב, לאחר שחזרה לדירתה בעיר, הגיעה אליה חייקה גרוסמן, קשרית נוספת במחתרת וחברה קרובה, שהצליחה לחמוק מהגטו במהלך המרד. בילצקי הציגה בפני בעלי הבית את גרוסמן כבת דודתה, והיא נשארה לגור עמה. כך, לאחר חיסול גטו ביאליסטוק, נותרו בעיר שש קשריות: חסיה ביליצקי, חייקה גרוסמן, חברת השומר הצעיר, ממנהיגות המחתרת בביאליסטוק ברוניה קליבנסקי, חברת תנועת דרור, חברת ה"תא האנטי  פשיסטי בביאליסטוק", ליזה צ'פניק, חברת תנועת קומסומול בגרודנו, אניה רוד, קומוניסטית, חברת מחתרת אי"ל בגטו ביאליסטוק, ממייסדות הוועד האנטי פאשיסטי בגטו, ורבקה מדייסקה, חברת תנועת השומר הצעיר וארגון הפרטיזנים של גטו וילנה. הן החליטו למלא תפקיד של קשריות בגדוד הפרטיזנים ביערות ביאליסטוק. במשך היום הן עבדו כפולניות אצל משפחות גרמניות ובלילה הבריחו נשק, תחמושת, מזון ותרופות ועסקו בהשגת ידיעות עבור הפרטיזנים. בספרה, "אחת ממעטים", מציינת בילצקי תושבים גרמנים אשר סייעו לה ולקשריות האחרות בדרכן והיוו תא גרמני במחתרת. ביניהם אוטו בוסה, גרמני אשר סייע ליהודים רבים, אצלו עבדה והוא הפך לאיש סוד ושותף משמעותי של בילצקי בפעילותה. "וכך היה. כמעט שנה תמימה, עד אוגוסט 1944, לא חדל האיש מלעזור. בשלב מסוים הוא כבר לא היה עוזר בלבד, אלא הפך שותף ויוזם" וארתור שאדה (Arthur Schade), קומוניסט גרמני אשר סייע גם הוא ליהודים רבים ולקח חלק בפעילות המחתרת.
ניהול בית ילדים בתום המלחמה
במרץ 1946 הוקמה "הקואורדינציה הציונית לגאולת ילדים יהודים על ידי תנועות הנוער החלוציות". מטרתה הייתה לאסוף את כל הילדים היהודיים בפולין ובסביבה ולהביאם לארץ ישראל. הג'וינט סייע רבות בהקמת הארגון ומימון פדיון הילדים. בילצקי פתחה את בית הילדים היהודי הראשון של הקואורדינציה. היא אספה ילדים יהודים יתומים ממנזרים, כנסיות, משפחות נוצריות, מקומות מסתור ומחבוא, והתגוררה איתם בבית הילדים. היא הייתה להם לאם, אחות מדריכה ומחנכת, הקשיבה ותיעדה את סיפוריהם והתמודדה עם קשייהם הרבים. בשלושת החודשים הראשונים שכן בית הילדים בלודז', יחד עם שלושה בתי ילדים נוספים, אולם פעולות אנטישמיות של הפולנים סביב הלכו וגברו והוחלט להעביר את הילדים למקום בטוח יותר. בעזרת אנשי 'הבריחה' עברה בילצקי עם הילדים לגרמניה, שם שכנו במשך חמישה חודשים במחנה העקורים בזלצהיים (Salzheim), ולאחר מכן עברו לדורנשטאט (Dornstadt) - מחנה פליטים שהיה בעבר מחנה צבאי של חיל האוויר הגרמני, אשר נוהל על ידי 'סוכנות הסעד והשיקום של האומות המאוחדות' ((UNRRA) - United Nations Relief and Rehabilitation Administration)), ובו רוכזו כ-450 ילדים מבתי ילדים שונים. בדורנשטאט הקימה בילצקי, יחד עם מדריכים נוספים, בית ספר לילדים, אליו הגיעו שליחים מהארץ ללמד. ב-10 במרץ 1947 משה אונגר מהנוער הציוני בישר לה כי היא והילדים הגדולים יותר מבית הילדים יוצאים הלילה לדרך. הילדים הקטנים יותר נאלצו להישאר עקב החשש שסכנות ותלאות המסע יפגעו בהם.
רישיון להרוג (2013)
רישיון להרוג (בגרמנית: Lizenz zum Töten: Wie Israel seine Feinde liquidiert) הוא סרט דוקומנטרי גרמני משנת 2013 בן 45 דקות בבימוי של אגמונט קוך אשר עוסק במלחמה בטרור של ישראל.
שם טוב גאגין
ביוגרפיה
הלך לעולמו במנצ'סטר ב-30 ביולי 1953 (י"ח באב ה'תשי"ג).
ראובן גל
קורות חיים
יזם והוביל פרויקטים בינלאומיים בתחומי פתרון סכסוכים, רב-תרבותיות, דו-קיום, טיפול בנפגעי פוסט-טראומה, חוסן לאומי וקהילתי וכן בתחום השירות האזרחי-לאומי והחברה החרדית בישראל. פרסם 6 ספרים ועשרות מאמרים.
אדוארד לוט
במלחמת העולם השנייה
לוט היה נשוי ואב לשניים. במהלך מרד ורשה בקיץ 1944 שימש כקצין הרפואה של אחת מגזרות המרד בדרגת סגן אלוף. ב-15 בספטמבר 1944 הפציץ מטוס גרמני את המבנה שבו נמצא יחד עם אשתו ובתו ושלושתם נהרגו.
קית' רנסום-קהלר
פעילותה במסגרת הדת הבהאא'ית
בשנת 1933 בזמן שהותה באצפהאן היא מתה כתוצאה ממחלת אבעבועות שחורות ובשנת 1940 שוגי אפנדי מינה את קית' כאחת משלוש גיבורות הדת הבהאא'ית אשר תרמו רבות, יחד עם מאי מקסוול ומרתה רוט.
מוריץ, הנסיך הבוחר מסקסוניה
משפחתו
בשנת 1539 התחתן מוריץ עם אגנס מהסן, בתם של פיליפ הראשון, רוזן הסן וכריסטינה מסקסוניה, ממנה היו לו 2 ילדים:
ז'ופרה קונדוגביה
ז'ופרה קונדוגביה (בצרפתית: Geoffrey Kondogbia; נולד ב-15 בפברואר 1993) הוא כדורגלן מהרפובליקה המרכז-אפריקאית המשחק בעמדת הקשר ההגנתי באולימפיק מרסיי. על אף היותו קשר הגנתי, קונדוגביה יכול לשחק גם בעמדת הבלם והמגן השמאלי.
קונדוגביה החל את הקריירה שלו בלאנס וב-2012 חתם בסביליה. שנה לאחר מכן חתם במונקו, וב-2015 חתם באינטר. לאחר תקופת השאלה בת שנה בעונת 2017/2018 קונדוגביה עזב את אינטר לטובת הקבוצה לה היה מושאל, ולנסיה.
מונקו
ב-31 באוגוסט 2013 חזר קונדוגביה לליגה הצרפתית וחתם על חוזה ארוך טווח של חמש שנים בקבוצת מונקו תמורת כ-20 מיליון אירו לפי דיווחים שונים. בעונתו הראשונה שיחק קונדוגביה 26 משחקים בקבוצה ותרם שער אחד. בעונתו השנייה שיחק 31 משחקים ותרם 2 שערים, כולל שער בליגת האלופות בניצחון קבוצתו 1–3 על ארסנל במסגרת המשחק הראשון מתוך 2 בשמינית גמר ליגת האלופות.
אברהם בלום
פעילותו בצוקנפט ובבונד עד מלחמת העולם השנייה
ערב מלחמת העולם השנייה מנה הצוקונפט כ-15,000. התנועה עסקה בעיקר בפתרון בעיות שהעסיקו פועלים צעירים כגון ימי עבודה ארוכים ואבטלה. חברי התנועה ארגנו הרצאות, ספריות, חוגי דרמה, מקהלות, ועידות ומחנות קיץ. עם התרבות גילויי האלימות כלפי יהודים בשנים 1935–1939 הקימו חברי הצוקונפט את ה"צוקונפט שטרום", פלוגות מיוחדות אשר לקחו חלק בפעולות ההגנה שאורגנו על ידי הבונד.
מ-1937 עסק בלום בעבודה ארגונית וסייע להקמת סניפים חדשים של הצוקונפט והבונד ברחבי פולין. בעקבות עבודתו הארגונית זכה בלום להכרה בכישוריו בקרב חברי הוועד המרכזי של המפלגה וב-1938 נבחר למועצת עיריית ורשה כחלק מ-17 חברי הבונד.
John Lennon/Plastic Ono Band
הרקע להקלטת האלבום
שמות השירים שכתב באותה תקופה (Mother, Hold On, Love, God, Isolation) ותמליליהם ישירים וחפים מכל משחק מילים, שהיה נפוץ מאוד בכתיבתו הקודמת. התקליט אף נתפס כניסיון ליצור אנטיתזה מכוונת ומתריסה לביטלס. השירים החושפניים, שגילו לראשונה רגשות חשופים וכואבים, יחד עם ההפקה המינימליסטית, תרמו להכרה בגדולתו של לנון כיוצר עצמאי.
גבול אוקראינה–רוסיה
היסטוריה
ב-1 בינואר 2018 אוקראינה הציגה בקרות ביומטריות עבור כניסת רוסים למדינה. ב-22 במרץ 2018 חתם נשיא אוקראינה פטרו פורושנקו על צו המחייב אזרחים רוסים להודיע מראש לשלטונות אוקראינה על סיבת הנסיעה לאוקראינה. ב-7 בנובמבר 2018 תוקן החוק הפלילי של אוקראינה, כך שהמעבר הבלתי חוקי של הגבול לאוקראינה "כדי לפגוע באינטרס של המדינה" נתונה לעונש של עד שלוש שנים.
מלחמת אוקראינה–רוסיה
ב-24 בפברואר 2022, מספר דקות לפני השעה 5:00 (שעון מקומי), הכריז נשיא רוסיה ולדימיר פוטין על החלטתו לערוך "מבצע צבאי מיוחד" באוקראינה. המטרות המוצהרות של המבצע היו "לעצור את רצח העם", שביצעו כביכול האוקראינים ברפובליקות הפרו-רוסיות, שהוקמו במחוזות דונצק ולוהנסק, ולהביא ל"דה-נאציפיקציה ודה מיליטריזציה" של אוקראינה. במסגרת ההכרזה על המבצע, קרא ולדימיר פוטין לצבא האוקראיני להיכנע.
במקביל לפלישה הקרקעית, תקפו הרוסים, באמצעות מטוסים וטילים ארוכי טווח, עשרות יעדים בעומק שטח אוקראינה במטרה להשמיד את חיל האוויר ואת מערך ההגנה האווירית של אוקראינה, ולשתק את מערך הפיקוד והשליטה של הצבא האוקראיני. חיל האוויר האוקראיני ספג מהלומה קשה, אך המתקפה האווירית הרוסית נכשלה בהשגת יעדיה העיקריים.[דרושה הבהרה] בנוסף נערכה מתקפת סייבר רוסית נרחבת על רשתות המחשוב האוקראיניות. מעט לפני השעה 7:00 הכריז נשיא אוקראינה, וולודימיר זלנסקי, על משטר צבאי בכל רחבי המדינה ועל ניתוק הקשרים הדיפלומטיים עם רוסיה.
החזית בצפון-מזרח אוקראינה
במחוז סומי, חדרו כוחות רוסים לעיר סומי כבר ביום הראשון למתקפה, אך עד 26 בפברואר הם נהדפו ממנה על ידי הצבא האוקראיני וכוחות מיליציה מקומית במסגרת קרב סומי. במקביל להמשך הלחימה סביב העיר סומי, הכוחות הרוסים העיקריים איגפו את העיר, התקדמו במהירות מערבה, חדרו למחוז צ'רניהיב וכוחות החלוץ שלהם הגיעו סמוך לברובארי, פרבר מזרחי של העיר קייב, ב-4 במרץ. כוחות רוסיים כבשו את העיר קונוטופ, מצפון-מערב לסומי, ב-25 בפברואר. כוחות רוסיים אחרים התקדמו לעבר העיר אוחטירקה, מדרום לסומי, אך כל הניסיונות שלהם לכבוש את העיר נכשלו. הם כבשו את טרוסטיאנץ הסמוכה, אך נהדפו ממנה בהתקפת נגד אוקראינית בסוף מרץ. בראשית אפריל 2022, בעקבות נסיגת הצבא הרוסי ממחוזות צ'רניהיב וקייב, פינו הכוחות הרוסיים גם את כל השטחים, שנכבשו על ידם במחוז סומי, והסירו את המצור על העיר סומי.
משה הרשלר
ביוגרפיה
עוד מיצירתו בתחום ההלכה: חמשת כרכי הקובץ ההלכתי-רפואי "הלכה ורפואה", וספרו "תורת ריבית" המסכם את הלכות איסור ריבית והיתר עסקה, אותו כתב בשיתוף עם חתנו הדיין אליהו רפאל היישריק.
אלי ליפסקר
קורות חיים
ב-16 בפברואר 2017 נפטר ממחלה קשה, בגיל 76, ונטמן בבית הקברות היהודי על שם מונטיפיורי בניו יורק.
ירגזי שחור-כיפה
התנהגות
הירגזי יכול להוריד את טמפרטורת הגוף שלו ולהאיץ את חילוף החומרים, התאמה לחורפים הקרים באמריקה הצפונית. הם גם מתחממים על ידי לכידת אוויר חם קרוב לגופם בין הנוצות, מה שמשווה להם חזות עגולה, ולינה בחללים בקבוצות. הטורפים העיקריים של הירגזי שחור הכיפה הם נצים, ינשופים וחנקנים. לעיתים, נחשים, סנאים, עכברים וסמורים ישדדו קינים.
A Course of Pure Mathematics
A Course of Pure Mathematics (בתרגום חופשי: קורס במתמטיקה עיונית) הוא ספר לימוד קלאסי באנליזה מתמטית בסיסית, אשר נכתב על ידי המתמטיקאי האנגלי גודפרי הרולד הארדי. הספר פורסם לראשונה בשנת 1908, ויצאו לו עשר גרסאות שונות לאורך השנים, עד לשנת 1952. לספר נודעה תרומה להחייאת לימודי המתמטיקה באנגליה של תחילת המאה ה-20, לאחר תקופה ארוכה שבה פיגרה המתמטיקה האנגלית אחרי זו שביבשת. הספר מומלץ לאנשים הלומדים אנליזה מתמטית.
סקירה
הספר עשיר מאוד מבחינה מתמטית, ולצד העיסוק באנליזה הוא מכיל תוצאות רבות מתחומי מתמטיקה אחרים, כדוגמת האלגברה ובמיוחד תורת המספרים. הספר נחשב למצטיין בהצגת הקשר בין התחומים האלו לבין האנליזה המתמטית הבסיסית, תוך כדי הקפדה על הריגורזיות של ההוכחות, לצד הסבר מעמיק.
פרקי הספר
III. COMPLEX NUMBERS
IV. LIMITS OF FUNCTIONS OF A POSITIVE INTEGRAL VARIABLE
בעלי חיים בספורט
צייד
הצייד החל כמרכיב מכריע בחברות ציידים-לקטים, בהיותו מקור מזון חשוב. ביות בעלי חיים ופיתוח החקלאות הפחיתו את הצורך בצייד, כאשר המזון היה זמין יותר. הצייד הפך לספורט לבני המעמדות החברתיים הגבוהים, ברוב חלקי אירופה של ימי הביניים. בני המעמדות הגבוהים (אריסטוקרטיה ואנשי דת גבוהים) קבלו כפריבילגיה את הזכויות הבלעדיות לצייד באזורים מסוימים של הטריטוריות פיאודליות.
בעידן המודרני, צייד הוא בדרך כלל חוקי כל עוד הוא מתבצע ברישיון, אם כי ישנן מדינות שהצייד בהן לא מוסדר. בעלי חיים יכולים להיות משני הצדדים של הצייד, המסייעים לציידים או הניצודים בעצמם.
ציד שועלים היה נושא במחלוקת, במיוחד בבריטניה, לגבי נחיצותו והאכזריות הכרוכה בכך (ראו חקיקה לציד שועלים ).
תחרויות של אימון או רבייה
תחרויות נועדו להדגיש את המצוינות באילוף או בגידול של בעלי החיים. יש מגוון רחב של ענפי רכיבה על סוסים בקטגוריה זו, כולל קפיצות ראווה ודרסאז', המוצגים במשחקים האולימפיים. ברמות נמוכות יותר, מתקיימות תערוכות סוסים המציעות מגוון רחב של תחרויות הן ברכיבה והן בנהיגת סוסים, כמו גם תחרויות שבהן מעריכים את מבנה הגוף של הסוסים.
כלבים, מאולפים, הם אחת החיות הפופולריות ביותר שמופיעות בתחרויות של בעלי חיים. תחרויות של כלבי רועים מסוג בורדר קולי המובילים עדרי צאן פופולריים במדינות רבות ומשמשים כדי להדגים עד כמה הכלב יכול לעזור במשק החקלאי ובטיפול בצאן. ענפי ספורט כלבים אחרים בקטגוריה זו כוללים תחרויות זריזות כלבים, לפיהם הכלבים צריכים להתמודד עם מסלולי מכשולים, וצייתנות, שבהם עליהם לבצע סדרה מוגדרת מראש של משימות.
Crufts - קראפט, היא תערוכת כלבים בינלאומית המתקיימת בבריטניה בה מתחרים הכלבים על התאמת מבנה הגוף שלהם לדרישות הגזע. תערוכה זו מתקיימת מאז שנת 1886. בעוד שכלבים הם חיית התצוגה הנפוצה ביותר, מופעי חתולים נפוצים גם הם. לשני סוגי החיות הללו יש מגוון רחב של גזעים והם מתחרים בקטגוריות השונות, תוך השוואה של כל פרט לגזע ה"אידיאלי".
מדיה ותרבות פופולרית
סרט האנימציה מ-1980 Animalmpics הוא בדיוני לחלוטין אודות המשחקים האולימפיים וכולל חיות שנתנו להן תכונות אנושיות מן סוג של האנשה. בסרט המיטה המעופפת משנת 1971 קיים שילוב של לייב אקשן ואנימציה, חיות מונפשות משחקות משחק כדורגל. באופן דומה, הופקו מספר פרסומות בטלוויזיה בהן השתמשו בסוסים מסוג Budweiser Clydesdales ובבעלי חיים אחרים בתפקידי לייב אקשן והנפשה ממוחשבת כדי להיראות כאילו הם משחקים פוטבול אמריקאי.
פולה ווגל
פרס על שמה
החל משנת 2008 Vineyard Theatre מעניק פרס על שמה למחזאי להכנת המחזה בשביל התיאטרון. בשנת 2018 פרס זה הוענק לג'רמי האריס להכנת הצגה משחק עבדים.
סוזן דניאל-נטף
תולדות חייה
דניאל-נטף נפטרה בשנת 2004, בגיל 88. בתה, פרופסור אנט סיגל (Siegal), היא רופאה פתולוגית, פרופסור חבר בדימוס לרפואה באוניברסיטת תל אביב. בשנת תשס"ט יצרה אנט סרט בשם "איפה את אמי? האישה החכמה מירושלים" (תורת החיים - בית הספר לקולנוע יהודי; 23 דק'). בתה של אנט, ד"ר מיכל בר-אשר סיגל, היא חוקרת ספרות חז"ל. בנה של אנט הוא גיל סיגל.
פעילות פוליטית וציבורית
נטף הייתה אזרחית מתנדבת בצה"ל, ובנוסף התנדבה במסגרות חינוך לעולים ואנאלפביתים ותיקים. בצרפת נטף הייתה פעילת שמאל ליברלי, ובין היתר השתתפה באופן פעיל עם תלמידיה במרד הסטודנטים בשנת 1968. בישראל הפכה לפעילת ימין. בשנות ה-80 חבְרה לתנועת גוש אמונים, והשתתפה בקביעות בהפגנות הימין ובשידורי רדיו ערוץ 7.
פרס לוריוס למפעל חיים
הטקס הראשון נערך ב-25 במאי 2000 במונטה קרלו, בו נשא נשיא דרום אפריקה, נלסון מנדלה את הנאום המרכזי. למרות שטקס פרסי לוריוס נערך מדי שנה, פרס מפעל החיים לא מוענק בכל השנים.
הזוכה הראשון בפרס היה הכדורגלן הברזילאי פלה. האתלטית המרוקאית נאוואל אל מוטוואקי הייתה האישה הראשונה שזכתה בפרס בשנת 2010. מתוך שבע עשרה פרסים שחולקו חמישה ניתנו לכדורגלנים. בריטניה וארצות הברית הן המדינה היחידות מהן הגיע יותר מזוכה אחד (שלושה זוכים בריטים, שני זוכים מארצות הברית).
לסלי גונדה
לסלי גוֹנדָה (Leslie L. Gonda, 20 באוגוסט 1919 – 16 במרץ 2018) היה איש עסקים ויזם יהודי-אמריקאי יליד הונגריה, ניצול השואה. יחד עם אשתו סוזן הוא תרם כסף רב למוסדות רפואה והשכלה גבוהה בארצות הברית ובישראל.
א-תנף (בסיס צבאי אמריקאי)
פעילות מבצעית
במאי 2015, חמושים של המדינה האסלאמית כבשו את מעבר הגבול אל-וליד, וכך השיגו שליטה לכל אורכו של גבול עיראק–סוריה. במרץ 2016 כוחות המורדים הנתמכים על ידי צבא ארצות הברית כבשו את מעבר הגבול אל-ואליד בצד הסורי של הגבול ובתחילת אוגוסט, מעבר הגבול אל-וליד בצד העיראקי של הגבול נכבש מחדש על ידי הכוחות של המיליציות השבטיות העיראקיות בגיבוי כוחות בראשות ארצות הברית שהיו פרו-ממשלת עיראק. באוגוסט 2016 פרסם ה-BBC תצלומים שצולמו ביוני אותה שנה שלדבריו הראו חיילי כוחות מיוחדים בריטיים השומרים ככל הנראה על בסיס א-תנף. במרץ 2017, צבא הקומנדו המהפכני (יורשו של הצבא הסורי החדש) פתח מחדש את מעבר הגבול, וחידש את התנועה האזרחית בגבול; נאמר כי קבוצה המכונה "צבא השבטים העיראקים" שולטת בצד העיראקי של המעבר.
ב-17 ביוני 2017 הודיעו הכוחות המזוינים העיראקים שצבא עיראק ולוחמי השבטים הסונים, הנתמכים על ידי מטוסי הקואליציה בהנהגת ארצות הברית, עקרו את דאעש מהצד העיראקי של מעבר הגבול אל-וליד. בסוף דצמבר 2017 אמר ראש המטה הכללי הרוסי ולרי גרסימוב שחיל המצב של ארצות הברית בא-תנף מבודד לחלוטין על ידי כוחות ממשלת סוריה בעקבות המתקפה המדברית באזור.
"אזור 55 הקילומטרים"
ב-16 באפריל 2020 ערקו מספר חיילים מכוחות המורדים הסורים ששהו בבסיס א-תנף לכוחות ממשלת סוריה בשיירה.
לילך דיין
לילך רחל דיין (נולדה ב-19 בספטמבר 1972) היא עורכת דין ישראלית. החל מיולי 2023 משמשת כפרקליטת מחוז מרכז (אזרחי) בפרקליטות המדינה.
פרקליטות המדינה
ב-2019 נבחרה לשמש כמשנה לפרקליטת מחוז מרכז ומנהלת מחלקת מקרקעין. במסגרת עבודתה השתתפה בהקמת המחוז, הובילה פרויקטים דוגמת "מסלול בטוח" של אכיפה משולבת בחברה הערבית, הפקעת קרקעות לצורכי תחבורה ועוד. כן ניהלה תיקי דגל, דוגמת תיקים על גידולי קנאביס לצורך סחר בסמים על אדמות מדינה, שמירה על חופי הים והסביבה האקולוגית במחוז, ועוד. בנוסף, במסגרת פרשת דודי אפל, עסקה בתביעה לביטול מכרז בעתודות הקרקע במחוז מרכז (פרשת "מגדל הזוהר"), יזמה מבצעי אכיפה משולבת דוגמת טיפול במטמנות פיראטיות, השבת קרקע לאחר שינוי ייעוד, ועוד.
דרונטן
היסטוריה
עבודות הבנייה של העיר החלו ב-1960 וכבר מההתחלה התנהל דיון אם דרונטן תהייה עיר או עיירה. בתוכניות הראשונות דובר על אוכלוסייה של 15,000 תושבים ובתוכניות מאוחרות יותר צפו גידול עד ל-30,000 תושבים. בתחילה תוכנן להקים עשרה כפרים קטנים סביב לעיירה מרכזית, אך מספרם הופחת עקב שיקולי תחבורה ומהניסיון שנצבר בהקמת נורדוסטפולדר. בסופו של דבר הוחלט להקים שני כפרים קטנים, בידינגהויזן וסוויפטרבנט ועיירה גדולה, דרונטן. ב-1 בינואר 1972 ניתן לדרונטן שמה באופן רשמי.
עין נזם
גאוגרפיה
מי המעיין מליחים, אינם ראויים לשתייה, ומשמשים לצרכים חקלאיים.
טקס פרסי לורנס אוליבייה 2010
הפקות עם מועמדויות וזכיות מרובות
ההפקות הבאות היו מועמדות למספר פרסים:
קורמורן ברנט
תיאור
צבע הקורמורן שחור והוא בעל עורף ירוק, כנפיים קצרות המתאימות לצלילה יותר ממעוף ובעל מקור ארוך בצבע צהוב תחתיו שק כחול. הקורמורן ניזון הן ביחידות והן בקבוצה והוא צולל בים, לעיתים עד לעומק 36 מטר בחיפוש אחרי דגים וסרטנים או חסילונים מסתתרים. לעיתים הקורמורנים מסתמכים על הטרף השופע ביותר בסביבה, כך בקליפורניה הקורמורן ניזון בעיקר מדגי ורדון בעוד בקולומביה הבריטית הטרף העיקרי הוא מליח פסיפי.
פיגוע הדקירה בשער יפו
הפיגוע
שני המחבלים ריצו טרם הפיגוע עונשי מאסר בכלא הישראלי בגין טרור לאומני. ענאן חמאד ריצה תקופת מאסר בכלא הישראלי לאחר שבשנת 2010 הגיע למחסום קלנדיה עם סכין. עיסא עסאף, בן 21, נכלא בישראל בשנת 2015 בשל מעורבות בטרור עממי.
אנציקלופדיית ההיסטוריה העולמית
תולדות הארגון
האתר שם דגש על היסטוריה עתיקה כאשר נוסד, אך בהמשך עבר לכסות גם את ימי הביניים והעת החדשה המוקדמת. בשנת 2021, הארגון שינה את שמו ל־World History Encyclopedia (אנציקלופדיית ההיסטוריה העולמית) כדי לשקף את השינוי הזה.
רחוב בלפור (תל אביב)
רחוב בלפור הוא רחוב מרכזי בתל אביב אשר חוצה את שכונת לב תל אביב ונחשב אחד הרחובות המרכזיים בעיר. הרחוב עובר ממזרח למערב, דרך כל מערב לב תל אביב.
סוויס פוסט
המטה הראשי של החברה נמצא בעיר ברן ומלבדו מפעילה החברה סניפים ב-26 ערים בשווייץ.
תרמוסיפון
תרמוסיפון (באנגלית: Thermosiphon; ביוונית עתיקה: θέρμη תרמא, חום; σίφων סיפון, צינור) הוא שמם של אמצעי ותופעה פיזיקלית תרמודינמית של הסעת נוזל והעברת חום ללא משאבה. תופעה דומה בגזים נקראת אפקט ארובה.
מזרקת נפטון (ברלין)
מבנה
קוטרה הוא 18 מטר וגובהה – 10 מטר.
אירועים
בשנת 2013, חבר במשטרת ברלין ירה באדם חמוש לפני המזרקה. הגבר בן ה-31 היה עירום, אחז בסכין, והיה מעורער בנפשו.
תרמוסיפון
הסבר התופעה
כאשר: אם נתייחס לצינור, אחד מני רבים בתוך קולט של דוד שמש:
נציב ערכים מתאימים למים בטמפרטורה של 40 מעלות צלזיוס, המתחממים לאורך הקולט ב-5 מעלות נוספות, בצינור בקוטר 10 מ"מ, בקולט באורך נטו 1.40 מטר, הנוטה בזווית של 45 מעלות.
דפוס הגליל צפת
בית הדפוס במלחמת השחרור בצפת
במהלך מלחמת השחרור הודפסו בבית דפוס זה בולי צפת המפורסמים והחוברת הראשונה של העלון "קול צפת" בחוברת הועברו הוראות והודעות בזמן המלחמה עד סופה.
פונדק (פירושונים)
ראו גם
}}
משה מילר מולאור
חייו
בסוף שנות החמישים נסע לשליחות ציונית מטעם המחלקה הכללית של הסוכנות היהודית בדרום אמריקה למשך שנתיים. במצוות הימים ההם נאלץ כתנאי לנסיעה לעברת את שמו והוא בחר בשם מולאור (מול-אור) הדומה מבחינה פונטית לשם המשפחה מילר.
ישראל שבתי שצ'יפנסקי
ביוגרפיה
נולד בוורשה לאלחנן שצ'יפנסקי, למד בישיבת כנסת בית יצחק בקמניץ, אצל רבי ברוך דב ליבוביץ. שרד את השואה, ולאחר תום המלחמה הגיע לארצות הברית והשתקע בניו יורק. בה חי ופעל עד פטירתו. הוא פרסם מספר ספרים חשובים מדברי הראשונים, ובחקר המנהגים בישראל והתפתחותם. כמו גם עשרות רבות של מאמרים, בכתבי עת תורניים, כמו "הדרום" ו"אור המזרח" שאותו ערך במשך עשרות שנים (תשכ"ח-תשנ"ט). בשנות המלחמה נגרם לו מום בידו הימנית שלא אפשר לו לאחוז בה עט, בשל כך אימן את ידו השמאלית לכתיבה, וכל מאמריו וספריו נכתבו תוך מאמץ רב בידו השמאלית.
פסטיבל הזמר והפזמון 1971
שלושה הרכבים השתתפו בפסטיבל: שלישיית לא אכפת להם ששמה הנוסף היה "שלושת השמנים" (מתי כספי, גדי אורון ויעקב נוי), צמד הדודאים (ישראל גוריון ובני אמדורסקי) ושלישיית שובבי ציון (חנן יובל, קובי רכט וקובי אשרת).
תיכון גבעת שמואל
אחוז הזכאים לבגרות נכון לשנת תשפ"א מהתיכון עמד על כ-97%.
היסטוריה
בפברואר 2020 נחנך שלב ב' של התיכון, שכלל 12 כיתות לימוד נוספות, אודיטוריום ועוד מספר מעבדות וחדרי ספח חדשים. שנה לאחר מכן, כלל התיכון כבר כ-6 שכבות לימוד מז' ועד יב'.
יחסי ספרד–סרי לנקה
יחסים דיפלומטיים
ספרד מנהלת יחסים דיפלומטיים עם סרי לנקה מ-10 ביולי 1955. ביקורים הדדיים כוללים את ביקור נשיא סרי לנקה בספרד ב-29 באוגוסט 1979. כמו כן שר החוץ הספרדי מיגל אננגל מורטינוס, שנסע לקולומבו בינואר 2005, במהלך סיור במדינות אסיה שנפגעו בעיקר מהצונאמי האינדונזי ב-26 בדצמבר 2004.
משה פאלייר מקוברין
ביוגרפיה
לאחר פטירתו פנו רוב חסידיו לרבי אברהם וינברג, מייסד שושלת חסידות סלונים. ומיעוטם המשיכו לנסוע לנכדו רבי נח נפתלי מקוברין.
תקווה חדשה
תקווה חדשה (שם רשמי: תקווה חדשה-הימין הממלכתי, ובעבר: תקווה חדשה אחדות לישראל) היא מפלגת ימין, שכיהנה בכנסות ה-24 וה-25.
יושב ראש המפלגה הוא גדעון סער.
היסטוריה
ב-15 באוגוסט 2022 התפלגה סיעת היחיד דרך ארץ התפלגה מתקווה חדשה.
אנלה בנדיקט
ראשית חייה וחינוך
אחרי זה נסעה ללמוד בבית הספר של מכון האמנות בשיקגו ובליגת הסטודנטים לאמנות בניו יורק. לאחר מכן נסעה לפריז, צרפת ללמוד באקדמיה ז'וליאן. למרות היותה באקדמיה יוקרתית, כסטודנטית, היא קיבלה הכשרה פחות קפדנית וחויבה בשכר לימוד גבוה יותר בהשוואה לסטודנטים גברים. כאישה, היא הייתה מבודדת לעיתים קרובות מסטודנטים אחרים.
קריירה
בשנת 1938 התקיימה רטרוספקטיבה של עבודתה בגלריה בנדיקט.
קרב עייתא א-שעב
מהלך הקרב
כחמישה ימים לאחר תחילת הקרב נהרג לוחם המילואים הראשון, כתוצאה מפגיעת מטיל נ"ט. במהלך חילופי האש העזים הצליחו לוחמים מחטיבת כרמלי לעצור שישה פעילי חזבאללה שהועברו לשטח ישראל. ב-9 באוגוסט בשעות הבוקר המאוחרות, נפגע טנק מרכבה השייך לחטיבת המילואים 847 ונהרגו כל ארבעת אנשי צוות הטנק. הארבעה מונצחים במצפה נמרוד בראש פינה.
הפלורידיאנס
היסטוריה
במאי 1968 עבר המועדון למיאמי שבפלורידה, ושינה את שמו ל"מיאמי פלורידיאנס". על מנת לשלם את החובות שצברה, מכרה הקבוצה את מל דניאלס לאינדיאנה פייסרס, אותה הוביל בשנים הבאות ל-3 זכיות באליפות ה-ABA. בהיעדרו של דניאלס, הוליך פרימן את מיאמי להעפלה נוספת לגמר המזרח, אולם הקבוצה הפסידה מול הפייסרס בתוצאה 1–4.
ספרטק מוסקבה (כדורגל חופים)
ספרטק מוסקבה (ברוסית: Пляжный футбольный клуб Спартак Москва) הוא מועדון כדורגל חופים מקצועני רוסי, המתמודד באליפות רוסיה בכדורגל חופים. הישג השיא של המועדון הוא העפלה לגמר הגביע הרוסי בעונת 2019 וסגנות אליפות הליגה בעונת 2019. בנוסף, בפברואר 2020 הקבוצה העפילה לגמר מונדיאליטו דה קלאב.
ג'ון סלואן
ג'ון סלואן (באנגלית: John Sloan; 2 באוגוסט 1871 – 7 בספטמבר 1951) היה צייר וחרט אמריקאי. הוא נחשב לאחד ממייסדי אסכולת האמנות אמריקאית אשקאן. הוא גם היה חבר בקבוצה המכונה "השמונה". הוא ידוע בעיקר בזכות סצנות הז'אנר האורבני שלו ויכולתו לתפוס את תמצית חיי השכונה בעיר ניו יורק. הוא היה "צייר ריאליזם מוקדם במאה העשרים שאימץ את עקרונות הסוציאליזם" והעמיד את כישרונותיו האמנותיים לשירות אמונה זו."
ביוגרפיה
בסתיו 1884 נרשם לתיכון היוקרתי המרכזי בפילדלפיה, שם כללו חברי כיתתו את ויליאם גלקנס ואלברט סי בארנס.
השפעות מוקדמות
בשנת 1893 סלואן הוכשר בסטודיו של רוברט אנרי, שעודד את הצעירים לקרוא את וויטמן ועודד דיונים בספרים כמ "ציור מודרני של ג'ורג' מור" ושיחותיו של ויליאם מוריס האנט על אמנות. אנרי האמין בצורך ליצור אמנות אמריקאית חדשה, פחות עדינה, שהתאימה יותר לרוח התקופה השקפה שהתאימה לסלואן.
אסכולת אשקאן
כמי שצייר סצינות עירוניות סלואן הוא אחד האמנים המזוהים ביותר עם אסכולת אשקאן. עם זאת, לדעתו זה היה מונח כוללני מדי. הוא הרגיש שהמונח מאחד יותר מדי ציירים שונים, וריכז את תשומת ליבם של הצופים בתוכן ולא בסגנון הציור.
מורשת
ציוריו של סלואן נמצאים כמעט בכל המוזיאונים הגדולים באמריקה.
תלמידיו כללו את פגי בייקון, אהרון בוהרוד, אלכסנדר קלדר, רג'ינלד מארש, ברנט ניומן, ונורמן ראבן. בשנת 1939 פרסם ספר על תורת הציור Gist of Art, שהופיע בדפוס במשך למעלה משישים שנה.
בלאנש סוויט
קריירה
בשנת 1914 לוהקה בתחילה על ידי גריפית' לתפקיד הראשי של אלזי סטונמן באפוס הולדתה של אומה, אך התפקיד הוענק בסופו של דבר לשחקנית היריבה ליליאן גיש. באותה שנה נפרדה סוויט מגריפית' והצטרפה לסרטי פרמאונט תמורת שכר גבוה.
מותה
סוויט נפטרה משבץ מוחי בעיר ניו יורק ב-6 בספטמבר 1986. אפרה פוזר מאוחר יותר בגנים הבוטניים של ברוקלין.
טומאת משקין
טומאת משקין בבית המקדש
מספר קושיות נשאלו בבית מדרשם של חכמי הגמרא על שיטתו של רב פפא, האחת היא - אם קיימת הלכה למשה מסיני כזו, למה אומר רבי אלעזר את ההלכה מעדותו של יוסי בן יועזר ולא מהלכה למשה מסיני. בנוסף לכך, למה מחלקים רבי יוסי ורבי שמעון חילוקים מסוימים בכלל זה האומר שאין טומאת משקים בבית המקדש, האחת בין טומאת כלים לטומאת אוכלין, שזו האחרונה כן חלה בבית המקדש אם נגעו במשקים, והשנייה בין מים הנמצאים בקרקע או הנמצאים בכלים שדווקא ההמים הנמצאים בקרקע ושיש בהם כדי טבילה - טהורים ולא חלה עליהם טומאת משקים, הרי ההלכה למשה מסיני אומרת שאין טומאת משקים בבית המקדש. בגמרא לא מופיעה תירוץ על קושיות אלו, והגמרא מסיימת את הסוגיה כ"קשיא".
משפט השבעה משיקגו
צילומים
צילומי הסרט התעתדו להתחיל בספטמבר 2019, אך למעשה החלו חודש לאחר מכן, באוקטובר, בשיקגו ובניו ג'רזי. הצילומים התקיימו במחוז מוריס, ניו ג'רזי באולם הנסי, המכונה בחיבה "האחוזה", שנמצא בקמפוס פלורם של אוניברסיטת פיירלי דיקינסון ואולם הולנד (ממוקם בתוך אולם הולנדרסון), פארק גראנט בשיקגו ובמכללת סנט אליזבת בסנטה מריה.
ד"ר גב
היסטוריה
לאחר המכירה לקבוצת קאופמן נפתחו כשני סניפים חדשים בשנה ונכון להיום יש כ-30 סניפים בכל רחבי ישראל בנוסף לאתר E-commerce המציע את כלל מוצרי הרשת.
ועדת המשנה למודיעין ולשירותים החשאיים
עבודת הוועדה
בין הנושאים שבפיקוח ועדת המשנה: הערכות מודיעין, ביטחון מידע וצנזורה, שבויים ונעדרים, תוכניות לאיסוף מידע ופערים באיסוף מידע.
אלפרד דאנקן
קריירת מועדונים
ב-23 ביולי 2015 דאנקן הוחתם בססואולו. ב-6 במרץ 2016 כבש את שער הבכורה שלו בקבוצה בניצחון 0–2 על מילאן.
השירות הפדרלי לשליטה בסמים של רוסיה
השירות הפדרלי לשליטה בסמים (רוסית: Федеральная служба Российской Федерации по контролю за оборотом наркотиков, ФСКН России; בראשי תיבות "פסק"ן") או בקצרה משטרת הסמים (Наркополиция) הייתה הזרוע הממשלתית ברוסיה האחראית לאכיפה ומלחמה בסמים וכפופה לנשיא רוסיה.
אולימפיאדת הנכים ונקובר (2010)
במשחקים הפאראלימפיים השתתפו 506 ספורטאים מ-44 מדינות, שהתחרו ביניהם בחמישה מקצועות: סקי אלפיני, הוקי מזחלות, ביאתלון, סקי למרחקים וקרלינג בכיסאות גלגלים.
שובה של יהודית לבתוליה (בוטיצ'לי)
שובה של יהודית לבתוליה (באיטלקית: Ritorno di Giuditta a Betulia) הוא ציור טמפרה על לוח עץ, מעשה ידי הצייר סנדרו בוטיצ'לי משנת 1472 לערך. היצירה מוצגת בגלריית אופיצי בפירנצה.
מייקל מלוני
ביוגרפיה
מלוני נולד בבורי סנט אדמונד שבמחוז סאפוק. הופעתו הראשונה בטלוויזיה הייתה בשנת 1979 בתפקיד בנו בין העשרה של פיטר בקוורת' בסדרת הדרמה "Telford's Change".
Egress Software
איגרס תוכנה (באנגלית: Egress Software) היא חברת תוכנה בריטית, המספקת שירותי הצפנה להודעות דואר אלקטרוני.
אורן מפותל
תפוצה ובית גידול
אורן מפותל מגיע לבגרות סביב גיל 200 שנים, ומשך חייו המקסימלי הוא בין 500 ל-600 שנים.
מערכת השורשים
בתנאי קרקע אופטימליים מייצר האורן המפותל מערכת שורשים בצורת לב עם שורש שיפודי מרכזי ויונקות. אם הצמיחה לעומק אינה אפשרית מערכת השורשים גדלה לרוחב, והעץ אז רגיש מאוד לרוחות. כשהשורשים האנכיים מגיעים לשכבת מי תהום או לשכבה בלתי חדירה הם מתחילים להתפשט בצורה אופקית. בסביבתם הטבעית בדרום מערב קנדה וארצות הברית מקיימים השורשים אקסומיקוריזה עם מין הפטרייה Tricholoma magnivelare ועם מין הפטרייה Suillus tomentosus במטרה להבטיח אספקה של מינרלים לשורשים. Suillus tomentosus יוצרת סביב השורשים מבנה מיוחד המכונה tuberculate ectomycorrhizae. הוכח כי מבנים אלו הם משכן לריכוזים של חיידקים מקבעי חנקן התורמים כמות משמעותית של חנקן לצמיחת האורן ומאפשרים לו ליישב קרקעות עניות בחומרי מזון. באירופה, לשם יובא העץ לצורכי נוי, הצליחו ליצור מיקוריזה בין האורן לכמה מיני פטריות ובהם אורנייה מצויה.
אצטרובלים וזרעים
בכל אצטרובל יש בין זרע אחד ל-50 זרעים מכונפים ברי קיימא. גונם של הזרעים חום-אדמדם מנומר בכתמים כהים, ואורכם בין 3 ל-5 מילימטרים, בין זרעי האורן הקטנים ביותר. לכל זרע צמודה כנף באורך 8–14 מילימטרים וברוחב 4.5 מילימטרים. משקלם של אלף זרעים הוא בין 2 ל-11.4 גרם, כשהזרעים הכבדים ביותר הם של תת-המין murrayana. ככל שעולים צפונה הזרעים נעשים קטנים יותר וקלים יותר. לאחר שהאצטרובל נפתח הזרעים נושרים במהירות בין 60 ל-80 סנטימטרים לשנייה לקרקע ומתפשטים ברדיוס של כ-60 מטרים, ובמקרים יוצאי דופן עד 300 מטרים מעץ האם. כתלות בתת-המין צומחים מהנבט בין שלושה לשישה פסיגים.
אקולוגיה
משטר האש הטבעי עבור מין זה נקבע על ידי האקלים. שריפות מתרחשות בדרך כלל אחרי תקופות של בצורת. אורן מפותל גדל בחלק העליון של ההרים עד האזור התת-אלפיני. סוגי יערות אלו זוכים למשקעים רבים בצורת שלג בחורף בשל הגובה בו הם גדלים. הצפיפות גם מונעת יצירת תת-יער, כך שבסך הכול הסיכוי לשרפה בפני השטח בלבד נמוך למדי. לכן, במין זה השריפות נדירות אבל עזות במיוחד.
איומים בשל מזג האוויר
במדרונות המזרחיים של הרי הרוקי הקנדיים בגבהים שבין 1,000 ל-1,500 מטרים מתרחשת לעיתים תופעה המכונה "חגורה אדומה" (Red belt). היא מתרחשת כשרוחות צ'ינוק חמות מתחלפות ברוחות ארקטיות קרות. שינוי פתאומי זה גורם למחטים להיצבע באדום ולמות.
מחפרים בשירות צה"ל
היסטוריה
בשנות ה-90 של המאה ה-20 החל מיגון המחפרים, בעיקר בשביל הלחימה ברצועת הביטחון ובט"ש בשטחי יהודה ושומרון וחבל עזה בעקבות האינתיפאדה הראשונה. ב-2014 נקלט בחיל ההנדסה הקרבית מחפר גדול ומתקדם מדגם קטרפילר 349E.
זאב פרידמן
ביוגרפיה
פרידמן נולד בעיר פרוקופייבסק שבמחוז קמרובו בברית המועצות (בסיביר), ועלה לישראל עם הוריו ב-1960. מגיל צעיר עסק בספורט, בתחילה בהתעמלות מכשירים, ואחר כך בהרמת משקולות. במקביל, למד חינוך גופני במכון וינגייט ושימש כמורה לחינוך גופני בבתי ספר בקריית ביאליק ובכרמיאל, ובבית הספר "ביאליק" בעכו.
כשהארי פגש את סם
הפקה
הסרט צולם בשיקגו.
משטרת המטרופולין של מחוז קולומביה
משטרת המטרופולין של מחוז קולומביה (MPDC), הידועה יותר בשם משטרת וושינגטון DC, היא סוכנות אכיפת החוק העיקרית של מחוז קולומביה-וושינגטון די.סי בירת ארצות הברית. המשטרה מונה כ-3,500 שוטרים ו-600 צוותים אזרחיים, זוהי מחלקת המשטרה העירונית השישית בגודלה בארצות הברית. המחלקה משרתת שטח של 68 מייל רבועים (180 קמ"ר) ואוכלוסייה של למעלה מ-700,000 איש.
חוץ מכדורגל
קבלה ביקורתית
על פי אוהד רובינשטיין ממקור ראשון, ההקלטה מרבע גמר המונדיאליטו תאמה במדויק לשיר, כשאחריה מגיעות מילים התואמות את הרדיפה אחרי סף הרגש הגבוה, והמאבק שבהתנתקות מהרדיפה הזו ונותנות לשיטתו, משנה תוקף לשם השיר.
גילוי גופתו של הולופרנס (בוטיצ'לי)
תיאור היצירה
גופתו של הולופרנס, העטופה בסדינים, היא בעלת קווי מתאר אנטומיים מושלמים. האוהל העשוי בד כבד מדגיש את האווירה העגמומית, וזאת מבלי למנוע מהאור לחדור פנימה ולהשתקף על מדי השריון והאריגים העשירים. תיאור הדמויות בהיר והן מבטאות אימה, הפתעה ותמיהה. הציור ממקד את העין הן בגופתו של הולופרנס והן בדמות החייל נושא השריון אשר מרים את הסדין. מימין, שתי דמויות שלוות על סוסים, שנראה שהתגלית המקאברית אינה נוגעת להן.
אצטדיון דינמו (מוסקבה)
אצטדיון דינמו מוסקבה (ברוסית: Центральный стадион Динамо, רשמית: אצטדיון דינמו המרכזי) היה מגרשה הביתי של קבוצת הכדורגל דינמו מוסקבה.
ביאטריס צ'פקואץ'
2021
בתחרות במונקו בפברואר 2021 קבעה שיא עולם של 14:43 דקות בריצת כביש ל-5 ק"מ.
גנו כחול
נדידה
בכל שנה בסביבות מאי, כמה אוכלוסיות של הגנו הכחול במזרח אפריקה שמספרם למעלה ממיליון פרטים, לוקחות חלק בנדידת בעלי חיים הגדולה ביותר על פני כדור הארץ משמורת הסרנגטי בטנזניה לשמורת מסאי מארה בקניה, יחד עם זברות, צבאי תומסון, דאמליסקי הסהר, איילנדים מצויים, אימפלות, בובאלים, ועוד, בשל הצורך באספקה סדירה של מרעה ומים. הנדידה מתבצעת למרחקים ארוכים - בתזמון מושלם עם התחלת עונת הגשמים וצמיחת עשבים חדשים. במהלך הנדידה הגנואים חוצים את נהר מארה השורץ תנינים, ומלבד אלו שנטרפים ישנם גם מאות שנספים מתשישות, טביעה, או שנרמסים על ידי חבריהם למוות. בנובמבר בסוף עונת הגשמים הם נודדים חזרה דרומה בשל מחסור במי שתייה, וכאשר היא חוזרת שוב לאחר כמה חודשים הם מתחילים את הנדידה מחדש. העיתוי של הנדידה בשני הכיוונים יכול להשתנות במידה ניכרת משנה לשנה. עם זאת לא כל הגנואים נודדים, ואלה שנשארו יוצרים עדרים קטנים של עד 10 נקבות בתוספת צאצאים צעירים או מתבגרים. הנקבות בעדרים אלה מקימות היררכיה דומיננטית נוקשה, והם מטרידות כל זר שמנסה להצטרף. הגנואים עלולים לנוע למרחקים גדולים גם מחוץ לעונת הנדידה בשל מחסור יוצא דופן במזון או מים, ובמקרים כאלה הם מתרחקים לעיתים עד 50 קמ"ר משטחם הקודם בחיפוש אחר מקום חדש.
נשים במשחקים האולימפיים
לראשונה נערכה תחרות סיף לנשים
באולימפיאדת פריז (1924) השתתפו 156 נשים לעומת 3100 גברים (4.8%). לראשונה השתתפו נשים (25) בתחרויות הסיף (תחרות אחת לנשים לעומת 6 תחרויות לגברים), אלן אוסייר זכתה להיות האלופה האולימפית הראשונה ברומח לנשים. 51 נשים השתתפו בתחרויות השחייה (5 תחרויות לנשים לעומת 6 תחרויות לגברים), 35 נשים השתתפו בתחרויות הטניס, 21 נשים השתתפו בתחרות לאמנות, 26 נשים השתתפו בתחרויות קפיצה למים (2 תחרויות לעומת 3 תחרויות), אשה אחת לעומת 64 גברים השתתפה בתחרויות השיט.
1932
תחרות הקבוצתית בהתעמלות נשים שנערכה לראשונה באולימפיאדה הקודמת, באמסטרדם (1928), הוסרה ממשחקים אלה.
לורן פטריק
ביוגרפיה
נכון לשנת 2010, פטריק נחשבה לאחת השחקניות הבולטות בליגה, וידועה כאתלטית מעולה, בעלת יכולת טכנית טובה וכן ראייה מרחבית ויכולת יצירת שטח ברמה הגבוהה ביותר. באפריל 2010 מונתה לקפטן הנבחרת לקראת אליפות אירופה לנבחרות דרג א'.
גביע המדינה בכדורגל 2012/2013
הפועל רמת גן ניצחה במשחק הגמר ובכך זכתה בגביע בפעם השנייה. בעקבות כך היא העפילה למוקדמות הליגה האירופית.
יוליוס קלינגר
הערכה
בתחילת המאה העשרים הכרזה הייתה צורת אמנות צעירה שבניגוד לסוגי אמנות חזותית אחרות, לא יכלה להביט לאחור וללמוד מהעבר. לכן קלינגר ראה צורך שהאמנים עצמם ישתתפו באופן פעיל בשיח התאורטי האמנותי. הוא עשה זאת באמצעות הרצאות ופרסומים רבים, בהן קרא להפרדה ברורה בין כרזה לציור.
מיהול
חישוב ריכוז המומס לאחר הוספת ממס (לאחר מיהול)
נציב את הנתונים לפני הוספת המים:
רפאל סולובייצ'יק
לקריאה נוספת
B.C. Glaberson, The life and times of Reb Rephoel Soloveitchik of Brisk, Feldheim
בב (הונגריה)
בב (בהונגרית: Béb) הוא כפר במחוז וספרם שבמרכז הונגריה.
בית הממשלה (הונג קונג)
היסטוריה
המבנה תוכנן על ידי צ'ארלס בנט ג'ורג' קלוורלי, ועבודות הבנייה החלו בשנת 1851, שמונה שנים לאחר שהונג קונג הוכרזה כמושבה בריטית. בניית המבנה הסתיימה בשנת 1855, והמושל הראשון שהתגורר במבנה היה סר ג'ון בורינג, המושל הרביעי של הונג קונג.
מבני ממשל נוספים
בשנת 1934 נבנתה בקתת פאנלינג בטריטוריות החדשות כבית הקיץ החדש של המושל, ונותרה בתפקיד זה עד ימינו (כיום היא בית הקיץ של ראש הרשות המבצעת).
אימפריית הפשע
הסדרה מספרת על היווצרות הפשע המאורגן בשנות ה-20 של המאה ה-20 באטלנטיק סיטי, ניו ג'רזי. הסדרה נפתחת בערב כניסת חוק היובש לתוקף, ונושא הברחת אלכוהול והפצתו הוא חלק מרכזי בסדרה. בין היתר, הסדרה עוסקת בנושאים אקטואליים וחברתיים מהתקופה כמו זכות הצבעה לנשים והחיים לאחר מלחמת העולם הראשונה. דמויות היסטוריות רבות מהתקופה מופיעות בסדרה בשמן האמיתי, כגון הגנגסטרים אל קפונה, ג'וני טוריו, ג'ים קולוסימו, ארנולד רוטשטיין, לאקי לוצ'יאנו ומאיר לנסקי, נשיא ארצות הברית וורן הרדינג, ראש ה-FBI ג'ון אדגר הובר, ג'וזף קנדי, המתאגרף ג'ק דמפסי, והבדרנים סופי טאקר ואדי קנטור.
ביקורות ופרסים
עם עלייתה הפכה "אימפריית הפשע" לסדרה הנצפית ביותר של HBO מזה 6 שנים, וחודשה לעונה שנייה. הסדרה זכתה לביקורות חיוביות ומשבחות מידי המבקרים (שצפו ב 6 פרקים עוד בטרם עלתה) שציינו לטובה את העובדה שהיא טובה מפרק לפרק.
ב-2011 זכתה הסדרה בפרס גלובוס הזהב בקטגוריית סדרת הדרמה הטובה ביותר, וסטיב בושמי זכה בפרס על משחקו בסדרה. כמו כן, זכתה הסדרה בפרס גילדת שחקני המסך, בקטגוריית אנסמבל השחקנים הטוב ביותר בסדרת דרמה. התוכנית הייתה מועמדת ל-18 פרסי אמי ב-2011. בין הקטגוריות: "סדרה הדרמה הטובה ביותר", "שחקן ראשי בסדרת דרמה" (סטיב בושמי), "שחקנית משנה בדרמה" (קלי מקדונלד) ו"בימוי בסדרת דרמה".
רוזן מריונת'
מריונת'שייר הוא אחד משלושה-עשר מחוזות היסטוריים בוויילס.
גידי יהושע
הופעות שונות בתקשורת
כשחקן הופיע ב"זהירות, פורנו" (כוכבי מהדורה מוגבלת יוצאים לתעד סרט פורנו ישראלי) בתפקיד העורך הראשי של "המשמר האזרחי".
יהושע השתתף בשנת 2012 בסדרת הטלוויזיה "אתם שם בבית" שעסקה בתולדות הפריים טיים הישראלי ושודרה בערוץ 8.
קתרין וואליס
לונדון (1893–1899)
בגיל 32 חזרה וואליס לאירופה עם אחותה עדה. הם התיישבו בדרזדן, גרמניה, ובילו שנתיים בטיולים ברחבי אירופה, צפו בציורים, פסלים ואדריכלות מפורסמים. בשנת 1895, קתרין וואליס נרשמה לקולג' המלכותי לאמנות בלונדון. שם לימד אותה הפסל יליד צרפת, תלמידו לשעבר של ז'אק-לואי דויד. במהלך עבודתה עם לאנטי שלימד אותה את "", וואליס הבינה את התשוקה שלה לפיסול. לנטי לימד אותה גם שיטה חדשה, שהפסל הורכב מברונזה בקנה מידה קטן של נושאים ביתיים, כולל נשים וחיות קטנות בזמן שלמדה בבית הספר לעיצוב, היא זכתה במדליית הארד. בשנת 1897 קיבלה וואליס מלגה שאפשרה לה להמשיך בלימודיה למשך שנתיים נוספות עד שהחליטה לעבור לפריז.
פלך (כלי)
פלכים או חלקי פלכים מסוגים שונים נמצאו באתרים ארכאולוגיים רבים, והם עשויים לייצג את אחת הטכנולוגיות המוקדמות בהיסטוריה של האנושות.
עונת 1961/1962 בסרייה א'
עונת 1961/1962 בסרייה א' הייתה העונה ה-60 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-27 באוגוסט 1961 והסתיימו ב-15 באפריל 1962.
בסיום העונה לליגת משנה ירדו פדובה ולקו ואודינזה. במקום הקבוצות שירדו לסרייה א' העפילו גנואה, נאפולי ומודנה.
כדורגלנים מצטיינים
ז'וזה אלטפיני, מילאן ואאורליו מילאני פיורנטינה כבשו 22 שערים וזכו בתואר מלך השערים.
Gaze
Gaze הוא פסטיבל קולנוע להט"בי שמתרחש מדי שנה בדבלין, אירלנד. מ-1992, פסטיבל זה הוא אירוע הקולנוע הלהט"בי הגדול ביותר באירלנד, והאירוע הלהט"בי הגדול במדינה אחרי מצעד הגאווה בדבלין.
היסטוריה
ב-2007, הצטרפה לצוות פסטיבל הקולנוע מישל דוולין, המתכנתת של פסטיבל הקולנוע בלפסט. גרסה מעודכנת של תמונתו של דוריאן גריי שנכתב על ידי אוסקר ויילד, עם הסיפור שנקבע בניו יורק בשנות ה-80 של המאה ה-20, הייתה אחת משיאי הפסטיבל.
קובי
{{פירושונים|* קובי (לוויין) – לוויין מחקר אישים
ברנדן פהר
קריירה
בשנת 2008 שיחק פהר בתפקיד ג'ייק סטנטון במיני סדרת הטלוויזיה "Samurai Girl", ובתפקיד חוזר בתור ג'ארד בות' בסדרת הטלוויזיה "בונז". בשנת 2009 שיחק בתפקיד חוזר בתור הפושע קול בסדרת הטלוויזיה "CSI מיאמי".
חיים אישיים
ביולי 2006 נישא לג'ניפר רולי, ולזוג שלוש בנות, שנולדו בשנים 2008, 2011 ו-2013. פהר ומשפחתו מתגוררים לחלופין בלוס אנג'לס שבקליפורניה ואלבקרקי שבניו מקסיקו.
אלבטרוס D.III
עיצוב ופיתוח
פיתוח אב הטיפוס של המטוס החל באוגוסט 1916, ובדומה למטוסים של חברת אלבטרוס שקדמו לו, אלבטרוס D.I ואלבטרוס D.II, גם הוא נבנה מעץ לבוד. עם זאת, עיצוב הכנפיים שלו היה מעט שונה משל קודמיו, ודמה יותר למטוס הצרפתי ניופורט 11. מוטת הכנף העליונה הוארכה ומוטת הכנף התחתונה קוצרה, ותמוכות דו מישוריות בצורת "V" החליפו את התמוכות המקבילות הקודמות.
בשירות האוויר הגרמני
המטוס נכנס לשירות מבצעי בדצמבר 1916 והתקבל בברכה על ידי הטייסים הגרמניים בשל כושר התמרון הגבוה ושיעור הטיפוס הרב שלו. עם זאת, התגלו במטוס שתי מגרעות. הראשונה היא שהרדיאטור (המשמש לקירור המנוע) הוצב קרוב במרכז הכנף העליונה, באופן שגרם לטייס להיכוות אם הרדיאטור נפגע. בעיה זו טופלה בדגמים מאוחרים יותר של המטוס באמצעות הרחקת הרדיאטור מהטייס, ובמטוסים ששירתו בקרבות בארץ ישראל הותקנו שני רדיאטורים כדי להתמודד עם מזג האוויר החם באזור.
בשירות חילות אוויר נוספים
חיל האוויר הצ'כוסלובקי שקם לאחר המלחמה רכש אף הוא מספר מטוסים מדגם ה"אאופג" האוסטרו-הונגרי.
מרי שפר וורן
ביוגרפיה
בשנת 1904, חזרה מרי שפר וורן להרי הרוקי הקנדיים עם חברתה "מולי" אדמס נחושה להשלים מדריך בוטני שבעלה התחיל. כדי להשלים את הפרויקט הזה היא אספה דגימות בוטניות ולמדה צילום. באותה שנה, היא אספה דגימות עבור אוניברסיטת פנסילבניה. בשנת 1907 התפרסם הספר "הצומח האלפיני של הרי הרוקי הקנדיים", עם טקסט מאת וציורים ותצלומים מאת מרי שפר וורן.
רומן קוכנובסקי
רומן קז'ימייז' קוכנובסקי (בפולנית: Roman Kochanowski; 28 בפברואר 1857 – 3 באוגוסט 1945) היה צייר ושרטט פולני.
יצירה
הנושא התמידי של קוכנובסקי היה נופים בקרבת קרקוב ונופי הויסלה עם מוטיב ז'אנרי קטן, שהוצג בזמנים שונים של השנה והיום. מעטות מהיצירות המתוארכות מקורן לפני שנת 1900. בתחילה מדובר בנופים, שצוירו בדרך כלל בעדינות ובקפידה, תוך עיבוד נאמן של המוטיב. הצבעים הירוקים הם הדומיננטיים, האפורים הכחולים והחומים מדגישים את השלווה והמלנכוליה של שדות עצומים עם שמיים, ערבות לצד הדרך, כרי דשא עם בקר רועה, פינות יער וכפרים שקטים המסתתרים בין עצים.
קשר סבתא
תיאור
קשר סבתא הוא קשר פשוט. הוא אינו יכול לשמש לקשירת משקל כבד לנשיאת חפץ, מאחר שהקשר יכול להחליק מהחפץ ולגרום לנפילת הגוף הקשור. מאידך, בעת משיכה חזקה הקשר מתהדק וקשה לפתוח אותו.
נמרוד קפלן
ביוגרפיה
אביו הוא מילטון קפלן, ממייסדי ליגת הרוגבי הישראלית, הוא גדל בקיבוץ יזרעאל. גדל בקבוצת הנוער של הפועל יזרעאל-גלבוע. לאחר שסיים את לימודיו בבית הספר התקבל לקבוצה עד גיל 18 של מועדון "לו" בעיר ליון שבצרפת. לאחר מכן עבר לקבוצה עד גיל 20 של מועדון ראנדוויק שבסידני שבאוסטרליה.